CELEX: 62009TB0095(01)
Language: hu
Date: 2009-04-28 00:00:00
Title: T-95/09. R. sz. ügy: Az Elsőfokú Bíróság elnökének 2009. április 28-i végzése — United Phosphorus kontra Bizottság ( Ideiglenes intézkedés iránti kérelem — 91/414/EGK irányelv — A napropamidnak a 91/414 irányelv I. mellékletébe történő felvétele megtagadásáról szóló határozat — A végrehajtás felfüggesztése és ideiglenes intézkedések iránti kérelem — Fumus boni iuris — Sürgősség — Az érdekek mérlegelése )

1.8.2009   
            
            
               HU
            
            
               Az Európai Unió Hivatalos Lapja
            
            
               C 180/51
            
         Az Elsőfokú Bíróság elnökének 2009. április 28-i végzése — United Phosphorus kontra Bizottság
   (T-95/09. R. sz. ügy)
   („Ideiglenes intézkedés iránti kérelem - 91/414/EGK irányelv - A napropamidnak a 91/414 irányelv I. mellékletébe történő felvétele megtagadásáról szóló határozat - A végrehajtás felfüggesztése és ideiglenes intézkedések iránti kérelem - »Fumus boni iuris« - Sürgősség - Az érdekek mérlegelése”)
   2009/C 180/95
   Az eljárás nyelve: angol
   
      Felek
   
   
      Felperes: United Phosphorus Ltd (Warrington, Cheshire, Egyesült Királyság) (képviselők: C. Mereu és K. Van Maldegem ügyvédek)
   
      Alperes: az Európai Közösségek Bizottsága (képviselők: L. Parpala és N. Rasmussen meghatalmazottak, segítőjük: J. Stuyck ügyvéd)
   
      Az ügy tárgya
   
   Egyrészt a napropamidnak a 91/414/EGK tanácsi irányelv I. mellékletébe történő felvétele megtagadásáról és az e hatóanyagot tartalmazó növényvédő szerek engedélyének visszavonásáról szóló, 2008. november 7-i 2008/902/EK bizottsági határozat (HL 2008. L 326., 35. o.) végrehajtásának az alapügyben meghozandó ítélet kihirdetéséig való felfüggesztése iránti kérelem, másrészt ideiglenes intézkedések iránti kérelem.
   
      A végzés rendelkező része
   
   
               1)
            
            
               Az Elsőfokú Bíróság a napropamidnak a 91/414/EGK tanácsi irányelv I. mellékletébe történő felvétele megtagadásáról és az e hatóanyagot tartalmazó növényvédő szerek engedélyének visszavonásáról szóló, 2008. november 7-i 2008/902/EK bizottsági határozat végrehajtását 2010. május 7-ig — de legkésőbb az alapügyben meghozandó határozat kihirdetéséig — felfüggeszti.
            
         
               2)
            
            
               A végrehajtás felfüggesztésének az a feltétele, hogy a United Phosphorus Ltd és a Bizottság legkésőbb 2010. március 15-ig észrevételeket nyújtsanak be az Elsőfokú Bíróság hivatalához a napropamidra vonatkozóan a 91/414/EGK tanácsi irányelv alkalmazására vonatkozó részletes szabályoknak az irányelv 8. cikke (2) bekezdésében említett munkaprogramban szereplő, de az irányelv I. mellékletébe fel nem vett hatóanyagok szokásos és gyorsított eljárással való értékelése tekintetében történő megállapításáról szóló, 2008. január 17-i 33/2008/EK bizottsági rendelet 13. cikke alapján indított gyorsított eljárás alakulását illetően.
            
         
               3)
            
            
               Az Elsőfokú Bíróság arra kötelezi a Bizottságot, hogy — a United Phosphorus esetleges kérelmére — hozza meg azokat az intézkedéseket, amelyek a jelen végzés azon tagállamokkal szembeni teljes érvényesüléséhez szükségesek, amelyek a napropamidot tartalmazó növényvédő szerek engedélyét már 2009. május 7. előtt hatályon kívül helyezték, visszavonták vagy megtagadták a 2008/902 határozat 2. cikke alapján.
            
         
               4)
            
            
               Az Elsőfokú Bíróság a költségekről jelenleg nem határoz.